Čielgeađa lea oassi guovddášnearvafierpmis (CNS). Čielgeađa, čielgemeningat, nearvaruohttasat leat spinalkánala siste. Stuorra refleaksaguovddážin ja vuoigŋašiid jođasin čielgeađa manná oaivvis gitta gátnása rádjái (os sacrum). Čielgeađa lea sylindralaš struktuvra mii lea duolbasman anterioraid ja posterioraid. Čielgedávttit, laktásan ligameantat, deahkit, čielgemeningat ja cerebrospinalgolggus (CSF) suodjalit čielgeađđama. Dat álgá medulla oblongata (vuoiŋŋašmáddaga caudala oassi) joatkkan, oaiveskálžžu vuolit ráiggi foramen magnusa buohta. Njuoratmánáin čielgeađđama inferiora oassi dábálaččat manná gitta čielgedávttigaskasaš diskka buohta mii lea L2 ja L3 čielgedávttiid gaskkas. Ollesolbmuin čielgeađa nohká L1-L2 diskka buohta, muhto vuolit asehis oassi, conus medularis, sáhttá nohkkat T12-dásis dahje L3-dásis. Dieinna lágiin čielgeađa dušše gávdno spinalkánala superiora guovtti goalmmádasas. Čielgeađa lea assái guovtti báikkis, lahtuid innerverema dihte: